Kalnu klasifikācija Giro d'Italia
Kalnu klasifikācija Giro d'Italia ir viena no papildus klasifikācijām Giro d'Italia sacensībās. Šajā klasifikācijā punktus piešķir sportistiem, kuri pirmie sasniedz iepriekš norādītas kāpumu virsotnes. Vairums kāpumu ir kategorizēti pēc grūtības un atrašanās vietas posma distancē. Bonusi tiek piešķirti arī par finišiem kalnu virsotnēs un pirmajiem braucējiem, kuri šķērso Cima Coppi, kā tradicionāli apzīmē augstāko punktu visā tūrē. Cima Coppi tika izveidots 1965. gadā, lai godinātu leģendāro Itālijas riteņbraucēju Fausto Kopi. Pirmoreiz klasifikācija tika apkopota 1933. gadā. No 1974. līdz 2011. gadam līderis valkāja zaļo krekliņu (itāļu: maglia verde), bet 2012. gadā kā daļa no sponsorēšanas līguma, krekliņa krāsa tika mainīta uz zilu (itāļu: maglia azzurra).